આદરીયાણા (તા. દસાડા)

આદરીયાણા (તા. દસાડા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા દસાડા તાલુકામાં આવેલું એક ગામ છે. આદરીયાણા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 મહત્વનાં સ્થળો 
અહીં અખૈયો (અથવા અખઈદાસ) નામના સંતની સમાધિ આવેલી છે.

ગામમાં રામજી મંદિર, મહાદેવ મંદિર, વિસત માનું મંદીર, મંછાપુરી બાપુની જગ્યા અને છઠીયાણા હનુમાનજીનું મંદિર આવેલા છે.

 સંદર્ભ 

શ્રેણી:દસાડા તાલુકો